Kendelse afsagt af Rettens præsident den 24. november 2011 – Éditions Jacob mod Kommissionen

(Sag T-471/11 R)

»Særlige rettergangsformer – konkurrence – virksomhedsovertagelser – afgørelse, hvorved en fusion erklæres forenelig med fællesmarkedet på betingelse af genafståelser af aktiver – Rettens annullation af den oprindelige afgørelse om Kommissionens godkendelse af køberen af de genafståede aktiver – begæring om udsættelse af gennemførelsen af afgørelsen om en ny godkendelse af den samme køber – ingen uopsættelighed – interesseafvejning«

1. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler (art. 278 TEUF og 279 TEUF; Rettens procesreglement, art. 104, stk. 2) (jf. præmis 30 og 31)

2. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde – økonomisk tab – uoprettelig ændring af markedsandelene – omfattet – betingelser – vurdering under hensyn til virksomhedens størrelse og størrelsen af den koncern, som den tilhører (art. 278 TEUF og 279 TEUF; Rettens procesreglement, art. 104, stk. 2) (jf. præmis 34, 35, 67 og 70)

3. Særlige rettergangsformer – udsættelse af gennemførelse – betingelser – uopsættelighed – alvorlig og uoprettelig skade – ikke-økonomisk skade – krænkelse af en virksomheds omdømme som følge af manglende udvælgelse af virksomhedens bud – kommissionsbeslutning, hvorved den foretagne udvælgelse vedtages – ingen direkte forbindelse mellem denne beslutning og den påståede skade – ingen uopsættelighed (art. 278 TEUF; Rettens procesreglement, art. 104, stk. 2) (jf. præmis 42-49)

4. Særlige rettergangsformer – udsættelse af gennemførelse – betingelser – uopsættelighed – alvorlig og uoprettelig skade – økonomisk tab – rent hypotetisk tab – ikke omfattet (art. 278 TEUF; Rettens procesreglement, art. 104, stk. 2) (jf. præmis 59)

5. Særlige rettergangsformer – udsættelse af gennemførelse – betingelser – uopsættelighed – alvorlig og uoprettelig skade – en virksomheds fortabelse af en chance som følge af manglende udvælgelse af virksomhedens bud – kommissionsbeslutning, hvorved den foretagne udvælgelse vedtages – beslutning, der kan have bidraget til at styrke denne chancefortabelse – tab, der kan afhjælpes fuldt ud i forbindelse med hovedsagen eller et erstatningssøgsmål – ingen uafhjælpelig karakter (art. 268 TEUF, 278 TEUF og 340 TEUF; Rettens procesreglement, art. 104, stk. 2) (jf. præmis 60-66)

6. Særlige rettergangsformer – udsættelse af gennemførelse – betingelser – afvejning af samtlige interesser i sagen – påstået forringelse af den sagsøgende virksomheds synlighed og præstige – situation, der ikke kan bringe den sagsøgende virksomheds eksistens i fare – udsættelse, der kan have en alvorlig indvirkning på tredjemands rettigheder og interesser – betingelse ikke opfyldt (art. 278 TEUF; Rettens procesreglement, art. 104, stk. 2) (jf. præmis 74-78)

Angående

Begæring om udsættelse af Kommissionens afgørelse K(2011) 3503 af 13. maj 2011, hvorved Kommissionen har godkendt Wendel Investissement SA som køber af de genafståede aktiver i henhold til Kommissionens beslutning 2004/422/EF af 7. januar 2004, der erklærer en fusion forenelig med fællesmarkedet og EØS-aftalen (sag COMP/M.2978 – Lagardère/Natexis/VUP).

Konklusion

1) Begæringen om foreløbige forholdsregler tages ikke til følge.